**Приложение № 1**

**Концертна, конкурсна дейност, изложби, фестивали и други:**

**1. Отпразнуване на Бабинден / 19.01.2019г./ - Най-старата баба в селото къпе новородените деца в домовете им.Ритуалът продължава на селската чешма,където Бабата с каруца пристига и се извършва ритуала „къпане на Бабата“ от майките на новородените деца и се дарува с кърпа и сапун.**

**2.Отпразнуване на Трифон Зарезан/ 14.02.2019 г./**

**Рано сутринта самодейци от читалището,облечени в народни носии посетиха дома на избран от селото домакин да извършат ритуала „Зарязване“.Избра се Цар на виното,който заряза лоза и благослови домакините за берекет на лозовата реколта и здраве на семейството и всички самодейци.След ритуала в клуба на читалището самодейците участваха в състезанието: „Най-добро вино”.**

**3.Тържествено отбелязване 146 години от обесването на Васил Левски-патрона на читалището с поднасяне на цветя и венци пред паметната плоча и кратка литературно-музикална програма в изпълнение на самодейците от читалището / 19.02.2019 г./.**

**4.Отбелязване наСирни заговезни /10.03.2019 г./ На площада пред фурната се изгражда клада за вечерния огън.Събират се жители на селото,които с песни и народни хора обикалят запаления огън и благославят за здраве и гонене на злите духове.Децата въртяха орътници,раздаваше се яйца и халва и се проведе ритуала „Хамкане“,който донесе много радост и забава за малки и големи.**

**5.Отбелязване Деня на самодееца с участие на ФГ в общинското тържество в Димитровград и отбелязване деня на Баба Марта .Облечена като Баба Марта наша самодейка рано сутринта закичваше мартеници на жителите на село Сталево.След това група от самодейци посети детска градина „Иглика „ в гр. Димитровград,за да зарадва малчуганите с красиви ръчно изработени от нас мартеници.Децата изнесоха кратка програма.**

**6.Отбелязване на националния празник на Република България-Трети март с литературно-музикална програма от самодейци и ученици от селото.След което бяха поднесени венци пред паметната плоча на Васил Левски.**

**7.Отбелязване на международния ден на жената Осми март.В читалищния клуб по традиция се събраха жените от селото ,за да се почерпят с приготвени от тях кулинарни изделия,които се представят на кулинарна изложба,след което празника завършва с песни и хора.**

**8.На 19.03.2019 година по традиция отбелязахме празника на селото под наслов:“Битката при Клокотница“.Кметът на селото и председателят на читалището поздравиха гостите и жителите на селото с празника.Читалища от съседните села гостуват с музикална и танцова програма,след което се изви традиционното българско хоро.**

**9.На 30.03.2019г. се проведе годишното отчетно събрание на НЧ „Васил левски 1929“ с. Сталево,община Димитровград.**

**10. На 01.04.2018 г. читалището отбеляза Деня на хумора и шегата с изложба от весели тематични рисунки и изява на самодейци със закачливи анекдоти и забавни разкази.**

**11. На 19.04.2019 год. ФГ при читалището и самодейци участвахме в празника ,посветен на 143 години от Априлското въстание,организиран от читалището и кметството в с. Бряст,общ. Димитровград.**

**12.На 28.04.2019 год. бе отбелязан Великден с голяма великденска трапеза-изложба с конкурсен характер.Бяха излъчени победителии раздадени награди в четири категории: Обреден хляб,Най-красиво боядисани яйца,най-тематични сладки и най-красива великденска украса.**

**13.На 23.04.2019 г. под наслов : Аз обичам да чета“ се проведе мероприятие,свързано със седмицата на детската книга,на което между децата се проведе беседа с въпроси какво обичат да четат и кои герои са им любими.На най-активните деца имаше награди,а за всички почерпка с лакомства.**

**14.На 01.05.2019 г. в клуба на читалището се събираха самодейци,за да отбележат празника на труда със собствено приготвени кулинарни изделия.С малка програма на ФГ и празнична трапеза ,мероприятието създаде настроение и веселие на всички участници.**

**15.На 02.05.2019 год. ФГ при читалището и самодейци взеха участие в пролетния празник на НЧ „ Народен Будител” с. Върбица,общ. Димитровград.**

**16.На 24.05.2019 година самодейци и ученици от селото отбелязват тържествено Празника на Славянската писменост и култура.Беше направен венец и транспарант ,с който се украси читалището,изнесе се културно-музикална програма от децата и се раздадоха подаръци.**

**17.На 01.06.2018г. с празнична програма,включваща песни,стихотворения и забавни игри пред читалището и викторина ,се отбеляза Деня на детето.На отличилите се деца се раздадоха награди,а за всички имаше лакомства.**

**18.На 09.06.2019 год. самодейци от НЧ „Васил Левски 1929” и Клуба на хората от третата възраст, по традиция участваха в празника „Световен ден на плетката”,организиран от читалището в с. Крум,общ. Димитровград, от където се завърнахме с грамоти.**

**19.На 19.06.2019 год. самодейци от читалището участваха в празника на НЧ „Христо Ботев” с. Ябълково: „ Ябълковска пуска”.Любка Симеонова спечели второ място в организираната кулинарна изложба.**

**20.22.06.2019 год. ФГ при читалището участва в Национален ФФ с. Лозен,общ. Любимец „ Кехлибарен грозд”,от където се завърна със сребърен медал.**

**21. На 01.07.2018 г. по традиция бе положено Стартиране на лятната ваканция с учениците от селото с колективно четене на предпочитани книги и беседи за поуките от тях.**

**22. На 18.07.2019 год. в библиотеката бе подреден кът с материали за живота и творчеството на поетесата Елисавета Багряна по случай 126 годи от нейното рождение.**

**23. На 10.08.2019 год. Любка Стоянова с група ученици от селото посетиха Градска библиотека гр. Димитровград и Планетариума в града ,където на децата бяха показани и разказани факти,свързани с живота на поета Пеньо Пенев и имаха възможност да наблюдават небесната карта.**

**24. На 15.08.2019 г. по традиция ,съвместно с църквата в селото ,бе отбелязан празника на Успение богородично със служба в храма и традиционен курбан.**

**25. На 24.08.2019 год. ФГ и самодейци от читалището участваха в традиционния празник в с. Крум,организиран от читалището-„ Дарове от Природата”. Наред с фолклорна програма,самодейците се представиха и с кулинарни изделия,плодове и зеленчуци,произведени от тях.**

**25. На 31.08.2019 година за втори път бе проведен кулинарен празник в изпълнение на проект: „ Нашето Сталево- с духа , традициите,автентичните гозби и обредните хлябове на предците ни“.В празника взеха участие осем читалища от региона и колегите от читалището в с. Смилян,обл. Смолян.Бяха представени характерните за селото гозби: смигдаль,дробена каша,тюрлю гювеч,масленица,молитвенски бългур.Пред участниците се демонстрира как се бие мляко за масло,как се пече под връшник и как се прави сирене.Радостен е фактът,че тази година-наред с учениците от Професионална гимназия „Асен Златаров” гр. Димитровград,участие взеха и ученици от начален и прогимназиален клас от училище „ Васил Левски” с. Ябълково. Жури,председателствано от Татяна Къшева-преподавател от гимназия „ Асен Златаров”, определи първенците и раздаде наградите.Беше направен ретро –кът за снимки.**

**26. На 08-09.09.2019 год. ФГ при читалището взе участие в Националния ФФ за двугласно пеене в Неделино и спечели бронзов медал.**

**27. На 21.09.2019 год. Самодейци от читалището и деца от селото участваха в конкурс за рисунки и стихотворения: „Моето лято в моето родно село”,организиран от НЧ „Искрица 1901” с. Скобелево,общ. Димитровград.Ученичките Мелек Исмаил и Мария Желязкова завоюваха второ място с рисунка и стихотворение.**

**28. На 01.10.2019 г. съвместно с клуба на хората от третата възраст,бе отбелязан техния празник с музикална програма.**

**29. На 01.11 2019 г. самодейци от читалището отбелязаха Деня на Будителите с програма от фолклорната група и литературно четене от учители-бивши и настоящи.Мероприятието се проведе съвместно с членовете на клуба от третата възраст.**

**30. На 21.11.2019 г. читалището съвместно с членовете на пенсионерския клуб по традиция отбелязахме Празника на християнското семейство.Всяка година се подготвя литературно-музикална програма,четат се стихове за семейството и се подрежда богата кулинарна изложба.Празникът винаги е изпълнен с много настроение и танци.**

**31. На 29.11.2019 год. тържествено бе отбелязан 90 годишния юбилей на НЧ „Васил Левски 1929” с. Сталево,общ. Димитровград.В рамките на 27-29 ноември бяха проведени мероприятия,свързани с годишнината.Гостува ни театралния състав „Свежина” от читалището в гр. Карлово,носещ също името на Апостола, с постановката „ Великденско вино”,Ансамбъл за народни песни и танци „Китна Тракия”,танцови и певчески състави от читалищата в общината.Празника ни бе почетен от много гости от общината и региона.Читалището бе удостоено с почетния знак на община Димитровград и бе връчен на председателя на читалището Добринка Ганева.Читалището раздаде курбан на жителите и гостите на празника.На всички бивши и настоящи членове на читалището,участвали активно в дейността му през годините бяха връчени почетни грамоти и плакети. На всички участници в тържествената програма също бяха връчени грамоти и плакети.**

**3. .На 21.12.2019 год. с много празничност и тържественост се запали Коледната елха и се положи началото на коледните и новогодишните празници.Самодеец се облича като Дядо Коледа.В чувал се пълнят подаръците за децата от селото,подготвени от читалището.Децата пеят песни и декламират стихотворение,след което всички дружно извикваме Дядо Коледа.Следват раздаване на подаръци весели хора.**

**26.На 31.12.2019 год. за втори път на площада в селото жителите на с. Сталево посрещнахме заедно Новата 2020 година.Имаше баница с късмети,лакомства,червено вино и много настроение и весели народни хора.**

**Председател : Добринка Ганева**



**НЧ“ВАСИЛ ЛЕВСКИ 1929“ с.СТАЛЕВО**

**ОТЧЕТ**

**за дейността на Народно Читалище "Васил Левски 1929“ с. Сталево,общ. Димитровград"за периода януари 2019 г. - декември 2019 г.по МЕХАНИЗМА за разпределяне на ГОДИШНАТА СУБСИДИЯ на читалищата в ОБЩИНА ДИМИТРОВГРАД**

**1.Брой на жителите в населеното място или района обслужван от читалището: Народно читалище "Васил Левски 1929" с. Сталево обслужва културните потребности на жителите на селото,, които наброяват около 250 души.**

1. **Брой регистрирани читалищни членове -61**
2. **Дейност :**

**А/ Библиотечно и информационно обслужване : Библиотеката на читалище "Васил Левски 1929" разполага със: Библиотечен фонд -6994 тома**

**Набавени библиотечни материали - да - 100бр. /от дарения/**

**Брой на абонирани периодични издания - 5 / вестници, списания и др. /**

**Брой читателски посещения – 490бр.**

**Заети книги – 390 тома**

**Общо регистрирани читатели – 36 бр.**

**Степен   на автоматизация   - една компютърна   конфигураця, мултимедия,**

**Б/ Любителско художествено творчество: Постоянно действащи колективи :**

**-ФГ за автентичен фолклор- 1 бр.**

**Временно действащи колективи - няма**

**Международни, национални и общински участия / награди спечелени от колектива за любителско художествено творчество *:* участие в международен фолклорен фестивал Неделино,Сребърен медал от НФФ Сладун,Сребърен медал от ФФ на сусама в Доситеево,участия в регионални фолклорни празници-8 бр.**

**В/ Школи за изучаване на чужди езици/ вид и брой на участниците във всяка от тях/-няма**

**Г/ Работа по проекти –да**

1. **„ Нашето Сталево- с духа , традициите,автентичните гозби и обредните хлябове на предците ни“ съвместно с община Димитровград.**

**Д/ Други читалищни дейности: Културно - масови мероприятия - 25 /приложение 1/**

**Материална база :**

**Народно Читалище „Васил Левски 1929" с. Сталево разполага със сграда за безвъзмездно ползване от Община Димитровград съгласно договор от 31.10.2018 г .**

**А/ Разгъната площ в кв.метра за читалищна дейност - 638 кв.метра**

**Б/ Техническа база - Задоволителна /нуждаеща се от текущ ремонт/**

**5.Субсидирана численост на персонала -0.5 субсидирани бройки**

**6.Общ бюджет за периода януари - декември 2019 година -16300,00 лв. субсидия,от които 14000.00 лв.-държавна субсидия и 1300.00 лв.-общинска субсидия.**

**Председател : Добринка Ганева**

**Секретар :Станка Георгиева**